Кафеена киселина
Кафеената киселина, C9H8O4, е карбоксилна киселина, съдържаща се в много плодове, зеленчуци, подправки и напитки, главно в свързани форми като хлорогенна киселина. Независимо от името си, тя няма нищо общо с кофеина. При неотдавнашни изследвания е открито, че тази киселина би могла да бъде канцерогенна.

Биологическо значение 
Това съединение е вторичен растителен метаболит, произвеждан в глухарчето, белия равнец, хвоща и глога. Количеството кафеена киселина силно зависи от източника, от който идва растението.

Фармацевтични приложения 
Фенетиловият естер на кафеената киселина, активна съставка на прополиса, е известен с антимитогенните си, антиканцерогенни, противовъзпалителни и имуномодулаторни свойства, въпреки че, както вече беше отбелязано, според неотдавнашни изследвания, тази киселина би могла да е канцерогенна.

Канцерогенност 
Кафеената киселина е изследвана за канцерогенност чрез орално прилагане при мишки. Тя причинява аденоми на бъбречните клетки при женските и високо разпространение на хиперплазията на тубулните бъбречни клетки при животни от двата пола.

Източници 
  Caffeic acid phenethyl ester is a potent and specific inhibitor of activation of nuclear transcription factor NF-kappa, PubMed-National Library of Medicine
  Caffeic acid, International Agency for Research on Cancer (IARC) - Summaries & Evaluations

Вижте също 
 Хлорогенна киселина
 Кумаринова киселина
 Ферулова киселина

Хидроксиканелени киселини